
KRITERIJI ZA TESTIRANJE NA SARS-CoV-2, PREKID IZOLACIJE | KARANTENE 


Objedinjene revidirane preporuke o prioritetima za testiranje na SARS-CoV-2, 
postupanju s kontaktima, završetku izolacije i karantene (,,samoizolacije“) 


Nastavno na Verziju 4 Revidiranih kriterija za testiranje na SARS-COV-2, prekid iizolacije i karantene od 26/10/2020 


https://www.hzjz.hr/wp-content/uploads/2020/03/Kriteriji-za-testiranje-na-SARS-CoV-2-prekid-izolacije-i-karantene- 





ver-4-1.pdf 


Izmjene u odnosu na raniju verziju: 


- dodani su uvjeti za primjenu brzih antigenskih testova 
- pojašnjeno je koga se smatra vjerojatnim COVID-19 bolesnikom bez testiranja 


Brzi antigenski testovi mogu se koristiti za dijagnostiku kod simptomatskih osoba u prvih pet dana 
bolesti. Ako je je brzi antigenski test unutar pet dana od početka simptoma negativan, ili je prošlo 
više od pet dana od početka simptoma, bolesnika treba testirati PCR testom. 

Brzi antigenski testovi se zbog niže osjetljivosti u odnosu na PCR testove, ne koriste za isključivanje 
COVID-19. Negativni nalaz brzog antigenskog testa treba potvrditi PCR testom kako bi se isključio 
lažno negativni nalaz. 


1. — Postupak s bliskim kontaktima oboljelog od bolesti COVID-19 


Radi smanjenja širenja infekcije svi bliski kontakti oboljelog upućuju se u zdravstveni nadzor u 
karanteni/samoizolaciji. 

Bliske kontakte nije potrebno testirati ni na početku ni tijekom karantene/samoizolacije osim 
ako ne razviju simptome bolesti (ako kapaciteti dozvoljavaju) ili postoji epidemiološka 
indikacija. 


Bliski kontakti* podliježu zdravstvenom nadzoru u karanteni/samoizolaciji u trajanju od 10 dana 
od zadnjeg bliskog kontakta sa zaraženom osobom. 
Po završetku samoizolacije, pri povratku u uobičajene radne i ostale aktivnosti, osobito je važno 





pridržavati se mjera za sprječavanje infekcija (fizički razmak, higijena, nošenje maske), a u slučaju 
pojave bilo kakvih simptoma bolesti ostati kod kuće. 


Ako su bolesnik i kontakti u zajedničkom kućanstvu bez mogućnosti izolacije bolesnika (npr. 
oboljelo dijete koje njeguju roditelji), kućni kontakti podliježu karanteni u trajanju od 10 dana od 
zadnjeg kontakta s oboljelom osobom. Ako su kontinuirano u bliskom kontaktu s bolesnikom, to 
podrazumijeva karantenu od 20 dana (10 dana trajanja zaraznosti bolesnika plus 10 dana 
karantene od posljednjeg dana zaraznosti bolesnika) od datuma obolijevanja bolesnika, pod 
uvjetom da bolesnik zadovolji uvjete za prekid izolacije nakon deset dana i da kontakti ne razviju 
simptome bolesti tijekom tog razdoblja što treba procijeniti izabrani liječnik primarne zdravstvene 
zaštite. 


Iznimno, na početku karantene/samoizolacije treba testirati bliske kontakte oboljelih od bolesti 
COVID- 19 ako su identificirani kao bliski kontakti tri ili više dana od izlaganja bolesniku i ako su u 
međuvremenu ostvarivali kontakt s vulnerabilnim skupinama (npr. pri radu u bolnici ili kod 
pružatelja socijalnih usluga smještaja i boravka za starije i teško bolesne odrasle osobe i osobe s 
invaliditetom). U tu svrhu koristi se PCR test. 


Po završetku karantene nije potrebno testirati osobe ako ne razviju simptome (osim ako su 
imunokompromitirane, a u tu svrhu koristi se PCR test). 


Imunokompromitirane osobe koje rade u zdravstvenim ustanovama i kod pružatelja socijalnih 
usluga smještaja i boravka za starije i teško bolesne odrasle osobe i osobe s invaliditetom, a koje 
tijekom samoizolacije nisu razvile nijedan simptom bolesti COVID-19 (asimptomatski tijekom 
samoizolacije), na svoje radno mjesto mogu se vratiti i prekinuti karantenu nakon provedenog 
testiranja 14. dana samoizolacije i zaprimanja jednog negativnog rezultata testiranja. U tu svrhu 
koristi se PCR test. 


Osobe koje nisu imunokompromitirane, a rade kod pružatelja socijalnih usluga smještaja i 
boravka za starije i teško bolesne odrasle osobe i osobe s invaliditetom, a koje tijekom 
samoizolacije nisu razvile nijedan simptom bolesti COVID-19 (asimptomatski tijekom samoizolacije), 
na svoje radno mjesto mogu se vratiti i prekinuti karantenu nakon isteka 14 dana karantene. Ako 
Upute za za sprječavanje i suzbijanje epidemije covid-19 za pružatelje socijalnih usluga u sustavu 
socijalne skrbi zahtijevaju testiranje prije povratka na posao, treba postupiti u skladu s tim Uputama. 
U tu svrhu koristi se PCR test. 


Ako osobe u karanteni/samoizolaciji razviju simptome bolesti kompatibilne s bolesti COVID-19, 
treba ih ako laboratorijski kapaciteti omogućuju testirati na SARS-CoV-2 U očekivanju rezultata 
testiranja treba ih tretirati kao oboljele od COVID-19. U tu svrhu može se koristiti brzi antigenski test 
ako je dostupan. Ako nije moguće uzeti bris oboljelom kontaktu prvih dana bolesti ili ako zbog 
laboratorijskih kapaciteta nije moguće očekivati nalaz u roku od par dana, nije ih potrebno testirati, 
već ih se smatra oboljelim od COVID-19 (klasificira se kao vjerojatan slučaj - MKB UO07.2). Ako su 
pozitivni ili ih nije moguće testirati rano nakon razvoja simptoma, postupa se dalje s njima kao s 
novooboljelom osobom, tj. prema uputama u točki 3. 


Dijagnoza COVID-19 se NE postavlja bez testiranja 

- osobama koje nemaju poznatu izloženost SARS-CoV-2 unazad 14 dana. 

- osobama koje su dio kolektiva, ako nemamo saznanje da u tom kolektivu ima COVID-19 i da su bliski 
kontakti oboljelih; 





- osobama čija daljnja obrada i terapija ovise o rezultatu testiranja (npr. osoba koja ima upalu pluća se ne 
može napamet proglasiti COVID-19 jer možda ima pneumokoknu upalu pluća ili legionarsku bolest koje 
zahtijevaju specifično liječenje); 

- bolničkim pacijentima i osoblju; 

- korisnicima i osoblju domova za starije osobe; 

Dijagnoza COVID-19 bez testiranja (to se klasificira kao vjerojatan slučaj) se koristi samo kad postoji jasna 
izloženost laboratorijski dokazanoj zaraženoj osobi unazad 14 dana i to za ljude koji ne pripadaju gore 
navedenim kategorijama. 


* Bliski kontakt se u svrhu zdravstvenog nadzora u karanteni/samoizolaciji definira kao: 
- dijeljenje kućanstva s bolesnikom 


- izravan tjelesni kontakt s oboljelim od bolesti COVID-19 

- nezaštićen izravni kontakt s infektivnim izlučevinama oboljelog od bolesti COVID-19 (dodirivanje 
korištenih maramica golom rukom ili npr. ako se bolesnik iskašlje u osobu) 

- kontakt licem u lice s oboljelim od bolesti COVID-19 na udaljenosti manjoj od dva metra u trajanju 
duljem od 15 minuta 

- boravak u zatvorenom prostoru (npr. učionica, soba za sastanke, čekaonica u zdravstvenoj 
ustanovi itd.) s oboljelim od bolesti COVID-19 na udaljenosti manjoj od dva metra u trajanju 
duljem od 15 minuta — boravak u zatvorenom prostoru na udaljenosti većoj od dva metra može 
predstavljati bliski kontakt, ovisno o tome ima li bolesnik simptome, o nošenju maski, o ventilaciji 
prostorije... svaki pojedinačni kontakt u zatvorenom prostoru treba individualno procijeniti 

- zdravstveni radnik ili druga osoba koja pruža izravnu njegu oboljelom od bolesti COVID-19 ili 
laboratorijsko osoblje koje rukuje s uzorcima oboljelog bez korištenja preporučene osobne 
zaštitne opreme (OZO) ili ako je došlo do propusta u korištenju OZO-a 

- kontakt u zrakoplovu ili drugom prijevoznom sredstvu s bolesnikom dva mjesta ispred, iza ili sa 
strane; suputnici ili osobe koje skrbe o bolesniku tijekom putovanja; osoblje koje je posluživalo u 
dijelu zrakoplova u kojem sjedi bolesnik (ako težina kliničke slike ili kretanje bolesnika upućuje na 
izloženost većeg broja putnika, bliskim kontaktima se mogu smatrati putnici cijelog odjeljka ili 
cijelog zrakoplova). 


Potrebno je naglasiti da svaka specifična situacija zahtijeva individualnu epidemiološku procjenu rizika i 
da se postupanje može razlikovati od preporuka ako postoji medicinsko opravdanje. 


Osoba ne podliježe zdravstvenom nadzoru u karanteni/samoizolaciji ako je u posljednja tri mjeseca: 
* imala laboratorijski potvrđen COVID-19 (PCR testom) ili je kao identificiran bliski kontakt 
oboljele osobe razvila simptome i dijagnosticiran COVID-19 brzim antigenskim testom) 
* na temelju jasne epidemiološke anamneze i kliničke slike klasificirana kao vjerojatan slučaj 
COVID-19 (npr. ukućan koji živi s laboratorijski potvrđenim bolesnikom koji je tijekom 
karantene razvio karakteristične simptome bolesti). 


2. Prioritetne skupine za testiranje su: 
2.1. Sve simptomatske osobe sa postavljenom kliničkom sumnjom na COVID-19 
Ako kapaciteti testiranja to omogućuju, sve pacijente koji se obrate liječnicima sa 


simptomima/znakovima kompatibilnim s COVID-19 treba testirati zbog aktivnog traženja 
oboljelih. To bi bili sljedeći pacijenti: 





Pacijenti s akutnom infekcijom dišnog sustava (nagli početak barem jednog od sljedećih 
simptoma/znakova bolesti: kašalj, povišena tjelesna temperatura, dispneja/nedostatak zraka) ili 
nagli gubitak mirisa, okusa ili promjena okusa ili radiološki dokaz lezija kompatibilnih s COVID-19 i 
ako imaju ispunjen barem jedan od sljedećih kriterija: 

-boravak unazad 14 dana prije početka simptoma u području/državi u kojem ima grupiranja 
bolesti ili je rasprostranjena transmisija bolesti (cijela Hrvatska ima rasprostranjenu 
transmisiju bolesti) 

ILI 

- bliski kontakt s potvrđenim ili vjerojatnim slučajem oboljenja od COVID-19 unutar 14 dana 
prije početka simptoma 
ILI 
bolest zahtijeva hospitalizaciju 
ILI 
- bolesnik je unutar 14 dana prije početka simptoma bio korisnik ili zaposlenik ustanove za 
smještaj osjetljivih skupina 


Neki bolesnici mogu imati nespecifične simptome poput glavobolje, artralgije, mijalgije, osjećaja 
iznemoglosti, gastrointestinalne smetnje, sa ili bez povišenja tjelesne temperature. 


U slučaju ograničenih kapaciteta testiranja u područjima s proširenom transmisijom virusa bit 
će potrebno napraviti dodatnu prioritizaciju testiranja te se usmjeriti na kliničke 
simptome/znakove bolesti: 

-u osoba koje su u riziku razvoja teške bolesti i vulnerabilne skupine koje zahtijevaju 
hospitalizaciju i/ili intenzivnu skrb. U tu svrhu mogu se koristiti brzi antigenski testovi za 
dijagnostiku. Ako je brzi antigenski test negativan, treba ponoviti pretragu PCR-om iz istog 
uzorka; 

-u zdravstvenih djelatnika bez obzira na epidemiološku anamnezu (odnosno jesu li bili u 
kontaktu s osobom oboljelom od COVID-19 kako bismo zaštitili zdravstvene djelatnike i 
smanjili rizik nozokomijalnog širenja). U tu svrhu mogu se koristiti brzi antigenski testovi za 
dijagnostiku. Ako je brzi antigenski test negativan, treba ponoviti pretragu PCR-om iz istog 
uzorka; 

- u osobe koja se detektira kao prvi oboljeli s gore navedenim kliničkim 
simptomima/znakovima, a dio je kolektiva (npr. škola, ustanova za socijalnu skrb, zatvori, 
bolnice) kako bismo što je brže moguće identificirali grupiranje i zaustavili širenje bolesti. U tu 
svrhu prednost treba dati PCR testu. Mogu se koristiti i brzi antigenski testovi za dijagnostiku. 
Ako je brzi antigenski test negativan, treba ponoviti pretragu PCR-om iz istog uzorka;. U tom 
primjeru sve osobe sa simptomima, a koje pripadaju tom kolektivu možemo smatrati 
vjerojatno oboljelima, izoliramo ih bez dodatnih testiranja jer su nam ona ograničena. Pri 
grupiranju bolesti u kolektivima, prikladni su brzi antigenski testovi radi brze orijentacije, na 
način da se testira veći broj simptomatskih osoba iz kolektiva. 


* Važno: Oboljele sa simptomima kompatibilnim sa COVID-19 treba testirati što ranije, po 
mogućnosti unutar 3 dana od pojave prvih simptoma radi pravovremene dijagnoze i izolacije 
oboljele osobe te karantene njezinih bliskih kontakta. Zakašnjelo upućivanje na testiranje i 
dobivanje pozitivnih nalaza omogućava nekontrolirano širenje epidemije. 


U situaciji proširene bolesti COVID-19 u populaciji kakva je trenutno u Hrvatskoj, a u slučaju 
ograničenih kapaciteta kada prednost za testiranje imaju osobe koje su navedene u prethodnom 


paragrafu, sve osobe koje nisu prioritet za testiranje, a imaju simptome koji upućuju na bolest 





COVID-19 i jasnu epidemiološku anamnezu (izloženost), treba tretirati kao oboljele tj. uputiti ih u 


izolaciju 10 dana od početka bolesti, a njihove bliske kontakte u karantenu/samoizolaciju. Liječnik 
primarne zdravstvene zaštite treba ovakve slučajeve prijaviti kao vjerojatne slučajeve putem 
prijave zarazne bolesti (digitalne platforme). Alternativno, takve se osobe može testirati brzim 
antigenskim testom unutar pet dana od početka bolesti. Nakon više od pet dana od početka 
bolesti, brzi antigenski testovi su nepouzdani za potvrdu bolesti. 


2.2. Asimptomatske osobe: 


a) 


b) 


c) 


d) 


e) 


f) 


Pri testiranju asimptomatskih osoba prednost treba dati osobama koje rade u zdravstvenom 
sustavu, osobito u bolnicama te kod pružatelja socijalnih usluga smještaja i boravka za starije 
i teško bolesne odrasle osobe i osobe s invaliditetom, prema epidemiološkim indikacijama. 


Asimptomatske osobe testiraju se PCR testom. 


Djelatnici zdravstvenih ustanova i djelatnici kod pružatelja socijalnih usluga smještaja i 
boravka za starije i teško bolesne odrasle osobe i osobe s invaliditetom prije povratka na 
posao nakon višednevne odsutnosti zbog korištenja godišnjeg odmora ili zbog drugog 
razloga, nakon povratka iz inozemstva odnosno područja s povećanom incidencijom COVID- 
19 ili drugih epidemioloških rizika u anamnezi, a na temelju trijaže (npr. anamnestički podaci 
o postojanju simptoma kompatibilnih s COVID-19, o boravku u zemlji/području s visokom 
incidencijom bolesti, o sudjelovanju na većim okupljanjima na kojima se nisu poštivale mjere 
za sprječavanje širenja kapljičnih infekcija; sve to unazad 14 dana) 

Mjere vezane uz djelatnike domova detaljnije su razrađene u Uputama za sprječavanje i 
suzbijanje epidemije bolesti COVID-19 za pružatelje socijalnih usluga u sustavu socijalne skrbi. 
Isti uvjeti se primjenjuju na učenike i studente na praksi u ovim ustanovama. 

Osobe koje se jave u zdravstveni sustav zbog drugog osnovnog medicinskog stanja/dijagnoze, 
a na temelju trijaže se procijeni da je visok rizik da je osoba bila izložena infekciji (kao pod 
točkom 2.2.a). 

Prijem novih korisnika kod pružatelja socijalnih usluga smještaja i boravka za starije i teško 
bolesne odrasle osobe i osobe s invaliditetom te ostale ustanove socijalne skrbi. 

Premještaj korisnika iz bolnice kod pružatelja socijalnih usluga smještaja i boravka za starije i 
teško bolesne odrasle osobe i osobe s invaliditetom odnosno u zdravstvene ustanove za 
dugotrajno liječenje i palijativnu skrb. 

Bliski kontakti osoba oboljelih od COVID-19 u sklopu epidemiološke obrade kao 
protuepidemijska mjera (vidjeti ranije). 

Bolesnici u kojih se planira hospitalizacija kao i bolesnici u kojih se planira provođenje 
dijagnostičko-terapijskih postupaka koji generiraju aerosol u specijalističko-konzilijarnoj ili 
bolničkoj zdravstvenoj zaštiti. Zbog nemogućnosti provođenja PCR dijagnostike u zadanim 
rokovima kod svih pacijenata, zdravstvene ustanove ne mogu uvjetovati primitak pacijenata 
negativnim PCR testom koji nije stariji od 48 sati, osobito ako je dijagnostički ili terapijski 
zahvat hitan ili odgoda može uzrokovati pogoršanje zdravstvenog stanja pacijenta (ovakvi su 
zahtjevi bolnica osobito problematični kod hospitalizacije nakon vikenda, neradnih dana i sl.). 
Ako zdravstvena ustanova ima PCR dijagnostiku SARS-CoV-2, treba osigurati obavljanje 
dijagnostike takvim pacijentima u svojoj ustanovi, da se izbjegne opterećivanje sustava 
temeljenog na uputnicama izabranog liječnika. 





g) Djeca koja su smještena u učeničkim domovima, pohađaju dječji vrtić ili školu kao i studenti 
smješteni u studentskim domovima prema epidemiološkoj indikaciji, kada o rezultatu ovisi 
postupanje s cijelom skupinom. 

h) Imunokompromitirane osobe koje rade u zdravstvenim ustanovama i kod pružatelja 
socijalnih usluga smještaja i boravka za starije i teško bolesne odrasle osobe i osobe s 
invaliditetom, na kraju karantene, a prije povratka na posao. 


Ako je osoba unazad tri mjeseca imala laboratorijski potvrđenu bolest COVID-19, nije potrebno 
testiranje prema gore navedenim indikacijama ako nema jasne simptome bolesti. 


Uputnice za PCR testiranje učenika i studenata na praksi u zdravstvenim ustanovama i u socijalnoj 
skrbi izdaje nadležni liječnik školske medicine, učenika i studenata u učeničkim/studentskim 
domovima izdaje nadležni liječnik školske medicine ili izabrani liječnik te učenika i studenata kod 
drugih indikacija izdaje nadležni liječnik školske medicine (primjerice kod grupiranja bolesti u 
školi/ustanovi) ili izabrani liječnik. 

Potrebno je naglasiti da svaka specifična situacija zahtijeva individualnu epidemiološku procjenu i da 
se postupanje može razlikovati od preporuka ako postoji medicinsko opravdanje. 


Osobu sa simptomima u koje se postavi indikacija za testiranje na COVID-19 treba staviti u 
izolaciju do pristizanja nalaza. Bliski kontakti takve osobe također ostaju u karanteni, naročito 
obiteljski kontakti i kontakti s posla ako su zdravstveni djelatnici i djelatnici u domovima, do 
prispjeća nalaza. U slučaju pozitivnog nalaza, oboljela osoba ostaje u izolaciji sve do izlječenja 
(vidjeti točku 3.), a njezini bliski kontakti u karanteni (vidjeti točku 1.). 


3. Kriteriji za završetak izolacije oboljelih od bolesti COVID-19 


Ove preporuke temelje se na postojećim spoznajama o trajanju zaraznosti osoba s virusom SARS- 
CoV-2!i podložne su promjeni. Podaci za donošenje odluke o prekidu izolacije su datum pojave prvih 
simptoma i znakova bolesti i njihovo trajanje, odnosno datum testiranja (uzimanja uzorka) na SARS- 
CoV-2, ovisno o tome radi li se o simptomatskoj ili asimptomatskoj infekciji virusom SARS-CoV-2. 


Prekid izolacije se prvenstveno temelji na kliničkoj slici i proteku vremena od početka bolesti, a 
iznimno na rezultatima testiranja. 


I. Asimptomatski bolesnik s COVID-19 


Za asimptomatske slučajeve COVID-19 završetak izolacije preporučuje se 10 dana nakon prvog 
pozitivnog testa/uzimanja uzorka na SARS-CoV-2, uz uvjet da tijekom tog razdoblja nisu razvili 
nikakve simptome bolesti. U slučaju razvoja simptoma, koriste se kriteriji za simptomatske 
bolesnike, pri čemu je referentna točka datum pojave simptoma. 


II. Simptomatski bolesnik s COVID-19 s blagom ili umjerenom kliničkom slikom, koji nije 
imunokompromitiran niti djelatnik/korisnik okruženja s osjetljivom populacijom 
Završetak izolacije simptomatskog bolesnika s bolesti COVID-19 preporučuje se ako su zadovoljeni 
sljedeći kriteriji: 





- najmanje tri uzastopna dana bolesnik je afebrilan bez upotrebe antipiretika i ima značajno 


poboljšanje (smanjenje) drugih simptoma“ COVID-19 


- | prošlo je najmanje 10 dana od prvog dana bolesti 


ILI 


osoba ima dva uzastopna negativna rezultata testiranja na SARS-CoV-2 RT-PCR s razmakom 


od minimalno 24 sata, s time da je brvi bris uzet nakon što je bolesnik tri uzastopna dana afebrilan. 


Simptomatski bolesnik s COVID-19 s teškom kliničkom slikom koji nije imunokompromitiran 
niti djelatnik/korisnik okruženja s osjetljivom populacijom 

Završetak izolacije simptomatskog bolesnika s COVID-19 s teškom kliničkom slikom koja 
zahtijeva intenzivnu skrb, preporučuje se ako su zadovoljeni sljedeći kriteriji: 


- najmanje tri uzastopna dana bolesnik je afebrilan bez upotrebe antipiretika i značajno 


poboljšanje simptoma“ bolesti COVID-19 


- | prošlo je najmanje 14 do 20 dana od prvog dana bolesti 


ILI 
osoba ima dva uzastopna negativna rezultata PCR testiranja na SARS-CoV-2 s razmakom od 


minimalno 24 sata, s time da je brvi bris uzet najmanje deset dana od početka bolesti i nakon što 
je bolesnik tri uzastopna dana afebrilan. 


Imunokompromitirani bolesnik (npr. oboljeli od maligne bolesti na kemoterapiji, osobe koja 
duže razdoblje primaju visoke doze kortikosteroida/imunosupresivnih lijekova zbog svoje 
osnovne dijagnoze, primatelj transplantiranog organa/tkiva, osoba s HIV infekcijom i niskim 
vrijednostima CDA limfocita ili drugim oblikom imunodeficijencije) i djelatnik i korisnik 
pružatelja socijalnih usluga smještaja i boravka za starije i teško bolesne odrasle osobe i 
osobe s invaliditetom ili duge osjetljive skupine (institucije za dugotrajanu njegu, zatvori, 
objekti za smještaj migranta/azilanata) 


Kod djelatnika i korisnika pružatelja socijalnih usluga smještaja i boravka za starije i teško bolesne 
odrasle osobe i osobe s invaliditetom te drugim ustanovama s povećanim rizikom unosa i brzog 
širenja virusa među osjetljivom populacijom kriteriji su isti kao i za imunokompromitirane 
bolesnike. Završetak izolacije preporučuje se ako su zadovoljeni sljedeći kriteriji: 


- najmanje tri uzastopna dana bolesnik je afebrilan bez upotrebe antipiretika 
- značajno poboljšanje simptoma? bolesti COVID-19 


I prošlo je najmanje 20 dana od početka simptoma bolesti 


ILI osoba ima dva uzastopna negativna rezultata brisa RT-PCR testiranja na SARS-CoV-2 s razmakom 
od minimalno 24 sata, s time da je brvi bris uzet najmanje deset dana od početka bolesti i nakon što je bolesnik 


tri uzastopna dana afebrilan. 


Ako je hospitalizirani korisnik smještaja za starije i teško bolesne odrasle osobe i osobe s 
invaliditetom ili duge osjetljive skupine otpušten iz bolnice na temelju kliničkih kriterija u smještajnu 
ustanovu prije isteka 20 dana od početka bolesti, treba ostatak vremena do isteka 20 dana od 
početka bolesti biti u izolaciji u ustanovi smještaja ili drugom prikladnom mjestu. 





1 Prema njima osobe zaražene virusom SARS-CoV-2 najzaraznije su dan-dva prije pojave simptoma i u prvim danima 
bolesti, pri čemu se većina sekundarnih slučajeva zarazi u kontaktu s prvooboljelom osobom unutar prvih pet dana od 
pojave simptoma. Do sada još nije uspješno izoliran vijabilan 

virus iz uzoraka gornjih dišnih puteva nakon drugog tjedna bolesti, unatoč pozitivnom PCR nalazu. 

Molekularna PCR metoda detektira virusnu nukleinsku kiselinu koja ne korelira uvijek s prisutnošću 

vijabilnog virusa u organizmu. 


* Određeni simptomi poput kašlja i anosmije mogu trajati tjednima nakon što bolesnik prestane biti zarazan za 
okolinu. 


